*Projekts*

**LATVIJAS REPUBLIKAS MINISTRU KABINETS**

2014.gada \_\_.\_\_\_\_\_\_\_ Rīkojums Nr.\_\_\_\_

Rīgā (prot. Nr. \_\_ \_\_\_§)

Par finanšu līdzekļu piešķiršanu Valsts sociālās apdrošināšanas aģentūras administrēto pakalpojumu izmaksu nodrošināšanai 2014.gadā

1. Lai nodrošinātu Valsts sociālās apdrošināšanas aģentūras administrēto pakalpojumu izmaksu nepārtrauktību saistībā ar darba dienas pārcelšanu no piektdienas, 2015. gada 2. janvāra, uz sestdienu, 2015. gada 10. janvāri, atbalstīt, ka saskaņā ar Likuma par budžetu un finanšu vadību 9.panta četrpadsmitās daļas 6.punktu Labklājības ministrijai tiek palielināta likumā "Par valsts budžetu 2014.gadam" noteiktā apropriācija valsts sociālās apdrošināšanas speciālajā budžetā 18 188 910 *euro* apmērā, novirzot valsts sociālās apdrošināšanas speciālā budžeta naudas līdzekļu atlikumu uz 2014.gada 1.janvāri.
2. Lai nodrošinātu 2014.gadā finansējuma pieejamību piemaksām pie politiski represēto personu pensijām Labklājības ministrijas pamatbudžeta programmā 04.00.00 „Valsts atbalsts sociālajai apdrošināšanai”, pamatojoties uz Likuma par budžetu un finanšu vadību 9.panta trīspadsmitās daļas 1.punktu un likuma „Par valsts budžetu 2014.gadam” 33.panta 3.punktu, atbalstīt apropriācijas pārdali no Labklājības ministrijas valsts pamatbudžeta apakšprogrammas 20.02.00 „Izdienas pensijas” 1 922 930 euro apmērā, samazinot izdevumus sociālajiem pabalstiem, uz programmu 04.00.00 „Valsts atbalsts sociālajai apdrošināšanai”, palielinot izdevumus valsts budžeta uzturēšanas izdevumu transfertiem no valsts pamatbudžeta uz valsts speciālo budžetu 1 922 930 euro apmērā.
3. Labklājības ministrijai atbilstoši šā rīkojuma 1. un 2.punktam sagatavot un normatīvajos aktos noteiktajā kārtībā iesniegt Finanšu ministrijā pieprasījumu apropriācijas palielinājumam valsts sociālās apdrošināšanas speciālajā budžetā un apropriācijas pārdalei valsts pamatbudžetā Valsts sociālās apdrošināšanas aģentūras administrēto pakalpojumu izmaksu nodrošināšanai 2014.gadā.
4. Finanšu ministram normatīvajos aktos noteiktajā kārtībā informēt Saeimas Budžeta un finanšu (nodokļu) komisiju par šā rīkojuma 1.punktā minēto apropriācijas palielinājumu un šā rīkojuma 2.punktā minēto apropriācijas pārdali un, ja Saeimas Budžeta un finanšu (nodokļu) komisija piecu darba dienu laikā pēc attiecīgās informācijas saņemšanas nav iebildusi pret šā rīkojuma 1.punktā minēto apropriācijas palielinājumu un šā rīkojuma 2.punktā minēto apropriācijas pārdali, veikt apropriācijas palielinājumu un pārdali.
5. Ņemot vērā šā rīkojuma 1.punktā paredzēto valsts sociālās apdrošināšanas speciālā budžeta apropriācijas palielinājumu 2014.gadam, samazināt valsts sociālās apdrošināšanas speciālā budžeta izdevumus 2015.gadam 18 188 910 *euro* apmērā.
6. Ņemot vērā, ka 2014.gadā tiks nodrošināti avansa maksājumi valsts sociālo pabalstu un izdienas pensijas izmaksām saistībā ar Ministru kabineta 2014.gada 26.maija rīkojumu Nr.245 „Par darba dienu pārcelšanu 2015.gadā”, samazināt Labklājības ministrijas pamatbudžeta dotāciju no vispārējiem ieņēmumiem un izdevumus sociālajiem pabalstiem 2015.gadam 732 463 *euro* apmērā.

Ministru prezidente L.Straujuma

Labklājības ministrs U.Augulis

06.11.2014. 10:38

382

I. Štrausa, 67021636

Ilze.Strausa@lm.gov.lv